# 20 PODMIENOK DE

|  |  |  |
| --- | --- | --- |
| **Podmienky Dobrodružnej expedície** | | ***Bližšie upresnenie podmienok*** |
| **1** | Všetky Dobrodružné expedície sú plnené vlastnou fyzickou námahou účastníkov bez motorizovanej alebo inej vonkajšej asistencie. | *Motorizované invalidné vozíky môžu byť použité v prípade účastníkov so špeciálnymi potrebami.* |
| **2** | Všetky Dobrodružné expedície sú plnené bez sprievodu a expedičné tímy sú maximálne sebestačné (tj. nezávislé na cudzej pomoci, moderných technológiách či peniazoch). | *V ideálnom prípade by tímy mali byť bez sústavného sprievodu či vedenia dospelej osoby. Školiteľ by mal vykonávať len vzdialený dohľad a občasné kontroly. Vzhľadom k interným pravidlám niektorých inštitúcií je možné, aby tímy boli pod bližším dohľadom po celú dobu. V takomto prípade však dospelá osoba nesmie zasahovať do priebehu expedície, zasahuje iba v prípade vážneho ohrozenia.* |
| **3** | Na všetky Dobrodružné expedície dohliadajú dospelé osoby, z ktorých konkrétne Školiteľ expedície nesie zodpovednosť za bezpečnosť tímu. | *Odporúča sa, aby sa Školiteľ aj Hodnotiteľ expedície s expedičným tímom pri Kvalifikačnej expedícii osobne stretli minimálne raz denne, aby bola zaistená bezpečnosť.* |
| **4** | Dobrodružná expedícia má stanovený účel. | *Účel expedície si stanovuje expedičný tím spoločne.* |
| **5** | Všetci účastníci Dobrodružné expedície sú patrične vybavení. | *Odporúčané vybavenie je popísané v Tréningovej metodike a v jej prílohe č. 1 - Čo so sebou na Dobrodružnú expedíciu* |
| **6** | Účastníci majú splnený požadovaný expedičný výcvik a cvičné expedície pred tým, než vyrazia na Kvalifikačnú expedíciu. | *Kvalifikačná expedícia nesmie viesť rovnakou alebo blízkou cestou ako cvičné expedície.* |
| **7** | Na každej úrovni programu je absolvovaná aspoň jedna cvičná expedícia, a to v čo možno najväčšej miere podobných podmienkach ako Kvalifikačná expedícia. | *Na Bronzovej úrovni trvá minimálne jeden deň a jednu noc, na striebornej a zlatej úrovni minimálne dva dni a dve noci v kuse.* |
| **8** | Tím si svoju Dobrodružnú expedíciu pripravuje, plánuje a organizuje. | *Pri plánovaní treba zohľadniť, že viac tímov by nemalo cestovať spoločne. Ak je potrebné prespávať v rovnakých kempoch, mali by mať individuálne trasy. Ak naozaj musia ísť po rovnakej trase, idú s minimálne tridsaťminútovými rozstupmi a pracujú oddelene.* |
| **9** | Ohodnotenie expedície vykonáva vyškolený Hodnotiteľ Dobrodružnej expedície. | *Pri Zlatej expedícii sa jedná o externú osobu.* |
| **10** | Expedičný tím má 4-7 členov (8 členov je povolených len v prípade párovej aktivity). | *Až na mimoriadne udalosti sa tím musí vždy držať spolu.* |
| **11** | Všetci členovia tímu spĺňajú vekovú hranicu pre danú úroveň. | *Toto pravidlo platí bez ohľadu na to, či sú všetci účastníkmi programu alebo nie.* |
| **12** | Členovia tímu sú rovesníci s obdobnou úrovňou zručností a skúseností. | *V ideálnom prípade tiež všetci plnia rovnakú úroveň programu.* |
| **13** | V tíme nesmie byť nikto, kto už expedíciu tejto či vyššej úrovne splnil. | *Schopnosti a skúsenosti členov tímu majú byť vyrovnané, aby sa na ceste podieľali všetci a pre všetkých bola rovnakou výzvou.* |
| **14** | Ubytovanie si účastníci zabezpečujú v prenosných stanoch, ktoré si tím sám prenáša. | *Môže sa prípadne jednať aj o iné formy jednoduchého ubytovania s nutnosťou vlastného varenia (hostely, chaty alebo podobné prístrešky), avšak je nutné mať všetko vybavenie pre núdzové prespanie v prírode so sebou.* |
| **15** | Dobrodružná expedícia má dĺžku trvania zodpovedajúcu danej úrovni. | 1. *Trvá minimálne predpísaný počet dní a nocí a ráta sa s prípadnou predchádzajúcou aklimatizáciou či záverečnými prípravami. V prípade extrémnej nadmorskej výšky môže byť deň na aklimatizáciu začlenený do samotnej expedície, ak je splnený minimálny počet hodín cieleného úsilia. Ďalší deň môže byť vyčlenený na aklimatizáciu či odpočinok, ale nebude sa počítať ako deň expedície.* |
| **16** | Expedícia sa koná v ročnom období, ktoré zodpovedá miestu konania expedície a jej účelu. | *Dobrodružná expedícia sa môže konať v akomkoľvek ročnom období, pokiaľ to počasie v oblasti umožňuje.* |
| **17** | Dobrodružná expedícia prebieha v oblasti, ktorá je pre všetkých členov tímu nová. | *Dobrodružné expedície majú podobu a náročnosť primeranú úrovni, ktorú účastníci plnia.* |
| **18** | Dobrodružná expedícia spĺňa minimálne počty hodín cieleného úsilia. | *6 hodín denne v Bronzovej úrovni, 7 hodín denne v Striebornej a 8 hodín denne v Zlatej úrovni. Čas spojený s prespávaním a prípravou jedla sa do týchto hodín nepočíta.*  *Pauza na obed a ďalšie náležité pauzy môžu byť zahrnuté do týchto hodín.* |
| **19** | Tím si uvarí aspoň jedno teplé jedlo denne. | *V posledný deň expedície je to na zváženie.* |
| **20** | Po Dobrodružnej expedícii tím pripraví a prezentuje záverečnú správu o ceste. | *Táto správa môže byť spracovaná v akomkoľvek formáte podľa uváženia účastníkov a účelu cesty.* |